Un cioban din Mureș a murit după ce a fost atacat de un urs. Avea un braț rupt și corpul sfâșiat
Un cioban în vârstă de 71 de ani, din Mureș, a murit după ce a fost atacat de urs. Bărbatul era cu oile la păscut pe un câmp când a fost mușcat.
L-a găsit un alt cioban care a chemat ajutoare la 112, dar pentru victima nu s-a mai putut face nimic. Martorii spun că avea un braț rupt și corpul sfâșiat.
Localnicii spun că în zonă ar fi apărut recent un urs și doi pui, pe care autoritățile încearcă acum să îi găsească.
Până atunci, patrule mixte se află în zonă, iar oamenilor li s-a recomandat precauție maximă.